OpenLLM-France/wikimedia huggingface dataset:
# Alfred Schläppi

Alfred Schläppi (Leysin, 30 de gener de 1898 - Leysin, 15 d'abril de 1981) va ser un corredor de bobsleigh suís, que va competir a començaments del segle xx. Era germà del també corredor de bob Heinrich Schläppi.
El 1924 va prendre part en els Jocs Olímpics de Chamonix, on guanyà la medalla d'or en la prova de bobs a 4 formant equip amb Eduard Scherrer, Alfred Neveu i Heinrich Schläppi.

## Referències

* 1 2 «Alfred Schläppi Olympic Results». sports-reference.com. Arxivat de l'original el 11 de desembre 2011. [Consulta: 2 desembre 2017].
# Trombectomia

La trombectomia és l'extracció d'un trombe que bloqueja la circulació de la sang.
En moltes ocasions és un procediment urgent perquè l'oclusió permanent del flux de sang a un òrgan vital pot portar a necrosi. Altres opcions terapèutiques implicades són l'anticoagulació i la trombòlisi.

## Base de coneixements

L'oclusió d'un vas es pot produir per un trombe o una embòlia.
El trombe és la formació d'un coàgul sanguini en l'àmbit local que oclueix el vas on s'ha format.
L'embòlia és l'obstrucció d'un vas produïda per un èmbol (coàgul sanguini, bombolla d'aire, gota de greix…) que és transportat pel torrent sanguini fins a ocluir el vas (veu embòlia).
En funció d'on es forma el trombe, l'embòlia s'impactarà en la circulació sistèmica o pulmonar:
* L'èmbol arterial és un trombe que es forma en el costat esquerre del cor o en les artèries principals i impacta en teixits de cos que no són els pulmons: en el cervell, en els vasos viscerals i en vasos de les extremitats superiors i inferiors.
* Els èmbols venosos s'originen en venes (per exemple els que es formen en una trombosi venosa profunda) i impacten en el pulmó (veu embòlia pulmonar).

## Usos mèdics

El tractament d'elecció en les trombosis normalment és la anticoagulació, que triga dies a fer efecte. Quan el trombe oclueix un vas que irriga una estructura vital i cal una repermeabilizació urgent, el tractament d'elecció és la trombectomia. La trombectomia percutània està guanyant cada vegada més importància al tenir una menor morbimortalitat respecte la trombectomia quirúrgica.
Exemples de tractaments serien:
Trombectomia pulmonar, trombectomia renal, trombectomia mesentèrica, trombectomia coronaria i trombectomia cerebral.

## Mètodes
### Trombectomia per catèter
#### Trombectomia amb catèter de baló

Consisteix a accedir al vas, col·locar un catèter de baló, sobrepassar el punt on es troba el trombe, inflar la baló i arrossegar el trombe cap a l'exterior del vas. El catèter es diu Fogarty en honor del seu inventor Thomas J. Fogarty.
Les possibles complicacions de la trombectomia amb baló inclouen lesions intimals que poden originar una altra trombosi, una dissecció o el trencament d'una placa ateroscleròtica, causant una embòlia distal.

#### Trombectomia per aspiració

Consisteix a aspirar el trombe des d'un catèter. La succió pot realitzar-se aspirant manualment o mitjançant una bomba de buit.

### Trombectomia quirúrgica

Consisteix en l'extracció quirúrgica d'un trombe mitjançant una incisió del vas mitjançant cirurgia oberta.

### Tractaments mixtes

Existeixen al mercat sistemes mixtes per la extracció que combinen l'acció mecànica de treure el trombe mecànicament (trombectomia) i dissoldre'l (trombòlisi).

## Vegeu també

* Heparina i altres anticoagulants

## Referències

* ↑ Kirurgiska åtgärder vinya akut ischemi i nedre extremitet
* ↑ «Percutaneous aspiration thrombectomy in the treatment of lower extremity thromboembolic occlusions». Diagn Interv Radiol, 16, 1, 3-2010, pàg. 79–83. DOI: 10.4261/1305-3825.DIR.2654-09.1. PMID: 20044798.
* ↑ «MDGuidelines > Trombosi I Embòlia arterials». Arxivat de l'original el 2018-02-02. [Consulta: 14 setembre 2016].
# Tema dels Optimats

El tema dels Optimats (grec medieval: θέμα Ὀπτιμάτων, Thema Optimàton) fou un tema de l'Imperi Romà d'Orient entre mitjans del segle viii i la seva conquesta pels otomans al segle xiv. El seu nom deriva dels Optimats, una unitat militar d'elit formada cap al 575 per l'emperador Tiberi II. Segons l'Estratègicon de Maurici, els Optimats eren originalment un regiment de federats, probablement d'orígens gòtics. Al segle vii eren un cos d'elit de fins a 5.000 homes. Cap al segle viii, tanmateix, es convertiren en un cos d'abastament i logística i foren destinats a la regió del nord-oest d'Anatòlia, que fou anomenada en referència a ells.

## Notes

* ↑ En llatí, Optimates, que significa 'els millors'.

## Referències

* ↑ Haldon, 1999, p. 196.
* ↑ Kajdan, 1991, p. 1.529.
* ↑ Crawford, 2013, p. 11.

## Bibliografia

* Crawford, P. The War of the Three Gods: Romans, Persians and the Rise of Islam (en anglès). Pen and Sword Books, 2013. ISBN 978-1-84884-612-8.
* Haldon, J. F.. Warfare, state and society in the Byzantine world, 565–1204. Routledge, 1999. ISBN 1-85728-494-1.
* Kajdan, A. Oxford Dictionary of Byzantium. Oxford University Press, 1991. ISBN 978-0-19-504652-6.
# Patinatge de velocitat als Jocs Olímpics d'hivern de 1936 - 5.000 metres masculins

Als Jocs Olímpics d'Hivern de 1936 celebrats a la ciutat de Garmisch-Partenkirchen (Alemanya) es realitzà una prova de patinatge de velocitat sobre gel en una distància de 5.000 metres que formà part del programa oficial de patinatge de velocitat als Jocs Olímpics d'hivern de 1936. La prova es disputà el dia 12 de febrer de 1936 a l'Olympia Skistadion.

## Comitès participants

Hi participaren un total de 37 patinadors de 16 comitès nacionals diferents.
| Alemanya (2) Austràlia (1) Àustria (4) Bèlgica (2) Canadà (1) Estats Units (2) Estònia (1) Finlàndia (4) | Hongria (1)  Japó (4) Letònia (3) Països Baixos (4) Polònia (1) Noruega (4) Suècia (1) Txecoslovàquia (2) |

## Resum de medalles

| Or | Argent | Bronze |
| Ivar Ballangrud | Birger Wasenius | Antero Ojala |

## Resultats

| Posició | Patinador | Temps |
| 1 | Ivar Ballangrud | 8:19.6 |
| 2 | Birger Wasenius | 8:23.3 |
| 3 | Antero Ojala | 8:30.1 |
| 4 | Jan Langedijk | 8:32.0 |
| 5 | Max Stiepl | 8:35.0 |
| 6 | Ossi Blomqvist | 8:36.6 |
| 7 | Charles Mathiesen | 8:36.9 |
| 8 | Karl Wazulek | 8:38.4 |
| 9 | Michael Staksrud | 8:38.5 |
| 10 | Dolf van der Scheer | 8:43.3 |
| 11 | Robert Petersen | 8:46.5 |
| 12 | Janusz Kalbarczyk | 8:47.7 |
| 13 | Roelof Koops | 8:48.5 |
| 13 | Heinz Sames | 8:48.5 |
| 15 | Eddie Schroeder | 8:49.1 |
| 16 | Lou Dijkstra | 8:51.5 |
| 17 | László Hidvéghy | 8:53.2 |
| 18 | Alfons Bērziņš | 8:53.4 |
| 19 | Wilhelm Löwinger | 8:53.9 |
| 20 | Edward Wangberg | 8:54.7 |
| 21 | Seien Kin | 8:55.9 |
| 22 | Åke Ekman | 9:00.4 |
| 22 | Aleksander Mitt | 9:00.4 |
| 24 | Karl Prochaska | 9:02.6 |
| 25 | Thomas White | 9:04.5 |
| 26 | Axel Johansson | 9:06.4 |
| 27 | Yushoku Cho | 9:08.7 |
| 27 | Seitoku Ri | 9:08.7 |
| 29 | Arvīds Lejnieks | 9:11.9 |
| 30 | Jānis Andriksons | 9:15.0 |
| 31 | Kunio Nando | 9:20.1 |
| 32 | Jaroslav Turnovský | 9:25.8 |
| 33 | Kenneth Kennedy | 9:48.9 |
| 34 | Oldřich Hanč | 10:03.0 |
| 35 | James Graeffe | 10:52.6 |
| – | Charles De Ligne | NF |
| – | Willy Sandner | NF |
    Ivar Ballangrud establí un nou rècord olímpic amb el temps de 8:19.6.

## Referències

* 1 2 «Olympedia – 5,000 metres, Men». [Consulta: 1r desembre 2024].
# Beat Seitz

Beat Seitz (Suïssa, 28 d'octubre de 1973) és un pilot de bob suís, ja retirat, que va competir durant la dècada de 1990.
El 1998 va prendre part als Jocs Olímpics d'Hivern de Nagano, on guanyà la medalla de plata en la prova de bobs a quatre del programa de bobsleigh. Formà equip amb Marcel Rohner, Markus Nüssli i Markus Wasser.
En el seu palmarès també destaca una medalla d'or al Campionat d'Europa de bobs.

## Referències

* 1 2 «Olympedia – Beat Seitz». [Consulta: 13 gener 2023].
# Civilització zapoteca

La civilització zapoteca es va desenvolupar al territori que avui dia comprèn l'estat d'Oaxaca a Mèxic. L'evidència arqueològica que ha sobreviscut data de més de 2500 anys, i inclou la ciutat antiga de Monte Albán, on es troben diversos edificis, pistes de joc de pilota, necròpolis magnificents decorades amb frescs, terrasses escalonades, grans places per a les processons i actes de culte i observatoris astronòmics.
Els zapoteques van desenvolupar un calendari i un sistema d'escriptura logo-fonètic que utilitzava un símbol per a representar cadascuna de les síl·labes de la llengua. Aquest sistema d'escriptura és considerat la base d'altres sistemes mesoamericans desenvolupats pels maies, mixteques i asteques. A la capital asteca, la ciutat de Tenochtitlan, habitaven artesans zapoteques i mixteques l'ocupació dels quals era la producció de joieria pels tlatoanis o emperadors. També s'han trobat restes de barris zapoteques a les ruïnes de la ciutat de Teotihuacan, cosa que suggereix que hi havia contactes entre els zapoteques i els pobles del centre de Mèxic, molt abans de l'arribada dels asteques a aquesta regió.
En l'època de la conquesta de Mèxic els zapoteques eren independents dels asteques. Van derrotar els espanyols durant les primeres campanyes el 1522 i 1527, i no serien subjugats sinó fins al 1551. Eren un poble sedentari amb una civilització avançada que vivia en grans pobles i ciutats. Van registrar els esdeveniments principals de llur història amb jeroglífics.
Avui dia viuen més de 700.000 zapoteques a Mèxic. La majoria encara parla la seva llengua nadiua zapoteca. Encara que van convertir-se a la religió catòlica dels conquistadors, algunes costums i creences antigues sobreviuen. Els primers missioners a treballar amb els zapoteques foren Bartolomé de Olmeda i Juan Díaz. El president més famós de la història de Mèxic, Benito Juárez era un indígena zapoteca.

## Referències

* ↑ «zapoteca». Gran Enciclopèdia Catalana. [Consulta: 19 febrer 2023].
* ↑ Cartwright, Mark. «El juego de pelota de Mesoamérica» (en castellà). worldhistory.org, 16/'09/2013. [Consulta: 19 febrer 2023].
* ↑ Cartwright, Mark. «Civilización zapoteca» (en castellà). worldhistory.org, 28-10-2013. [Consulta: 19 febrer 2023].
* ↑ Romero Frizzi, María de los Angeles. Escritura zapoteca: 2,500 años de historia (en castellà). CIESAS, 2003, p. 28. ISBN 978-970-701-326-1.
* ↑ Cartwright, Mark «Tenochtitlan» (en castellà). worldhistory.org, 25-09-2013.
* ↑ Romero Frizzi, María de los Angeles. Escritura zapoteca: 2,500 años de historia (en castellà). CIESAS, 2003, p. 74. ISBN 978-970-701-326-1.
* ↑ Cartwright, Mark. «Teotihuacán» (en castellà). worldhistory.org, 17-02-2015. [Consulta: 19 febrer 2023].
* ↑ MacErlean, A. «Zapoteca Indians». Catholic Encyclopedia, 1912. [Consulta: 19 febrer 2023].
* ↑ Rodríguez Lois, Nemesio «Benito Juárez. El hombre que cambió México». Verbo (Madrid): Revista de formación cívica y de acción cultural, según el derecho natural y cristiano, 447-448, 2006, pàg. 621–654. ISSN: 0210-4784.

## Vegeu també

* Zapoteca, amb informació sobre la situació del poble indígena avui dia a Mèxic.
* Hierve el Agua
# StubHub Center

El StubHub Center és un estadi de futbol situat a la ciutat de Carson (Califòrnia), Estats Units, dins de l'àrea metropolitana de Los Angeles.
La propietària del camp és la companyia Anschutz Entertainment Group. L'estadi té diversos usos com el futbol en el qual Los Angeles Galaxy i abans el Chivas USA, equips de la Major League Soccer, juguen els seus partits com a locals.
La seva capacitat màxima és de 27.000 espectadors en futbol tot i que normalment varia segons l'esdeveniment.
Va ser inaugurat al juny de 2003. La superfície és de gespa natural i les dimensions del terreny de joc són de 109 x 68 metres.

## Enllaços externs

* Pàgina Web Oficial del StubHub Center Arxivat 2018-12-24 a Wayback Machine. (anglès)
# Bernhard Lehmann

Bernhard Lehmann (Großräschen, 11 de gener de 1948) és un pilot de bob alemany, ja retirat, que va competir sota bandera de la República Democràtica Alemanya durant les dècades de 1970 i 1980.
Durant la seva carrera esportiva va prendre part en tres edicions dels Jocs Olímpics d'Hivern. El 1976, a Innsbruck, formant equip amb Meinhard Nehmer, Jochen Babock i Bernhard Germeshausen, guanyà la medalla d'or en la prova de bobs a quatre del programa de bob. El 1984, a Sarajevo, guanyà la medalla de plata en les dues proves que disputà, el bobs a dos, fent parella amb Bogdan Musiol i el bobs a quatre, fent equip amb Bogdan Musiol, Ingo Voge i Eberhard Weise. Quatre anys més tard, als Jocs de Calgary, disputà els seus tercers i darrers Jocs, en els que guanyà la medalla de bronze en la prova del bobs a dos. En aquesta ocasió compartí equip amb Mario Hoyer.
En el seu palmarès també destaquen una medalla d'or i una de plata al Campionat del món de bob, així com una d'or i una de plata al Campionat d'Europa.

## Referències

* 1 2 «Dietmar Schauerhammer Olympic Results». sports-reference.com. Arxivat de l'original el 2010-01-09. [Consulta: 26 març 2020].
* ↑ «Bobsleigh two-man world championship medalists since 1931 (sports123.com)». Arxivat de l'original el 2007-09-29. [Consulta: 26 març 2020].
# Francesco Condulmer

Francesco Condulmer (Venècia, 1390 - Roma, 30 d'octubre de 1453) fou un cardenal italià. Era fill de Simone Condulmer, nebot del papa Eugeni IV i besnét del papa Gregori XII. També va ser anomenat el "cardenal de Venècia".

## Biografia

Va ser nomenat, pel seu oncle, cardenal prevere amb el títol de San Clemente al consistori del 19 de setembre de 1431. El 1432 va ser escollit camarlenc del Sagrat Col·legi de Cardenals. El gener de 1432, esdevingué cardenal protector de la basílica de San Paolo fuori le Mura. El 1433 va ser nomenat administrador apostòlic de Narbona, càrrec que va ocupar fins al 1436, quan va ser nomenat administrador apostòlic d'Amiens fins al 1437, quan va ser triat com a arquebisbe de Besançon.
A la primavera de 1434, una insurrecció que va esclatar a Roma va obligar el Papa a abandonar la ciutat i refugiar-se a Florència. Durant la revolta, el cardenal Condulmer va ser detingut breument. A l'octubre Roma va tornar sota control papal gràcies a l'acció enèrgica del futur cardenal Giovanni Vitelleschi.
Va ser camarlenc de l'Església Romana des de 1432 fins a 1439 i vicecanceller des de 1437. El 20 d'octubre de 1438 va ser nomenat bisbe de Verona, càrrec que va ocupar fins a la seva mort. Legat papal en diverses ocasions, en particular a Constantinoble per als preparatius per a la unió entre l'Església llatina i l'Església Ortodoxa al Concili de Florència el 1438, després a Venècia el 1440, va estar al capdavant de la flota contra els turcs el 1444. Va participar en el conclave de 1447 i va ser enviat pel nou papa Nicolau V al rei de Nàpols Alfons V d'Aragó.
El 1445 optà per l'orde dels cardenals-bisbes i la seu suburbicària de Porto i Santa Rufina. Es va construir un palau prop de les ruïnes del teatre de Pompeu, al Campo de' Fiori.
Està enterrat a la basílica de Sant Pere del Vaticà.

## Bibliografia

* Achille Olivieri, CONDULMER, Francesco, in Dizionario biografico degli italiani, vol. 27, Roma, Istituto dell'Enciclopedia Italiana, 1982.
# Can Tintorer (Molins de Rei)

Can Tintorer és una masia de Molins de Rei (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Aquesta masia, tancada per un pati on hi ha un gran jardí, ha estat molt reformada. De planta rectangular, està formada per planta i pis i s'orienta cap a migdia. La planta baixa, a la que s'ha afegit un cos de vidre, consta de porta adovellada amb arc de mig punt i una finestra a cada banda. Al pis hi ha diverses finestres, totes elles amb marc de pedra. A una d'elles es llegeix la inscripció: "20 MYG + 1675 - ISIDRO IHS TINTORER". La teulada és a dues aigües paral·leles a la façana. A l'edifici primitiu s'han anat afegint diferents construccions per tal d'adaptar-lo a la seva utilitat actual.

## Història

Aquest mas pertany a les finques que, condicionades al feudalisme amb el pagament de delmes i subjectes als "mals usos", crearen el floriment d'aquestes terres.
Quant a la seva història, se sap que Isidre tintorer comprà la casa a la família Mas l'any 1671.

## Referències

* 1 2 3 «Can Tintorer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 novembre 2017].
# Donald Dupree

Donald Dupree (Saranac Lake, 10 de febrer de 1919 - Saranac Lake, 1 de maig de 1993) fou un pilot de bob estatunidenc que va competir durant la dècada de 1940. Era germà del també pilot de bob William Dupree.
El 1948 va prendre part en els Jocs Olímpics d'Hivern de Sankt Moritz, on guanyà la medalla de bronze en la prova de bobs a quatre del programa de bob. Formà equip amb Thomas Hicks, James Bickford i William Dupree. En el seu palmarès també destaca una medalla de plata al Campionat del món de bob.

## Referències

* 1 2 «Don Dupree Olympic Results». sports-reference.com. Arxivat de l'original el 28 d’agost 2011. [Consulta: 31 desembre 2019].
* ↑ «Bobsleigh four-man world championship medalists since 1930 (sports123.com)». Arxivat de l'original el 2007-12-11. [Consulta: 31 desembre 2019].
# Llista de Creus de Sant Jordi/2007/Persones
#### Persones

Informació actualitzada per un bot. Els canvis manuals es perdran quan s'actualitzi!
| Persona | Wikidata | Descripció | Ocupació |
| Francesc Xavier Ciuraneta i Aymí | Q282937 | bisbe català | sacerdot catòlic |
| Jordi Solé i Tura | Q527326 | advocat, polític i professor universitari català | polític escriptor professor d'universitat advocat jurista traductor |
| Ventura Pons i Sala | Q2399329 | director de cinema català | director de cinema guionista director de teatre productor de cinema |
| Carles Duarte i Montserrat | Q3658886 | escriptor, lingüista i poeta català | poeta lingüista traductor escriptor polític |
| José Manuel Lara Bosch | Q6475044 | empresari | empresari editor |
| Jorge Wagensberg Lubinski | Q11040305 | escriptor i divulgador científic català | escriptor professor d'universitat físic |
| Xavier Vinader i Sánchez | Q11705391 | periodista català | periodista escriptor |
| Àngel Casas i Mas | Q11705514 | periodista, director de televisió i escriptor català | periodista escriptor presentador de televisió crític musical guionista de televisió guionista de cinema director de televisió actor de televisió |
| August Gil Matamala | Q11907213 | advocat català | advocat activista pels drets humans |
| Maria Rosa Virós i Galtier | Q11935478 | jurista i catedràtica catalana | jurista advocat professor d'universitat |
| Rosa Maria Estrany Llorens | Q11946284 | | assistent social |
| Rosa Novell i Clausells | Q11946288 | actriu i directora escènica catalana | actor director de teatre escenògraf |
| Teresa Duran i Armengol | Q11951588 | pedagoga, escriptora i il·lustradora catalana | escriptor locutor de ràdio escriptor de literatura infantil |
| Núria Pompeia Vilaplana i Boixons | Q12264965 | dibuixant, humorista gràfica, periodista i escriptora catalana | periodista escriptor crític literari dibuixant novel·lista |
| Maria Antònia Oliver i Cabrer | Q13457151 | escriptora i traductora mallorquina | escriptor traductor crític literari escriptor de ciència-ficció escriptor de literatura infantil guionista novel·lista |
| Victòria Sau i Sánchez | Q15899334 | escriptora, psicòloga i activista política feminista catalana | escriptor psicòleg catedràtic escriptor de literatura infantil |
| Eduard Bajet i Royo | Q16173632 | | jurista advocat professor d'universitat escriptor magistrat |
| Sara Maria Blasi i Gutiérrez | Q16178246 | pedagoga i política catalana | pedagog polític |
| Ricard Torrents i Bertrana | Q16946130 | escriptor català | escriptor |
| Josep Lluís Fernández i Padró | Q19300440 | sacerdot i bomber català | bomber sacerdot |
# Illa de Bonny

Bonny és una illa africana que a l'extrem sud de l'estat de Rivers, al delta del Níger, al sud de Nigèria, enfront de la ciutat d'Ubani i és propera a la ciutat de Port Harcourt. A la dècada de 1990 el Govern Federal de Nigèria, en col·laboració amb les multinacionals petrolíferes, Shell Gas BV, CLEAG Limited i AGIP International BV va iniciar un projecte multimilionari de gas natural liquat a Nigèria, Nigeria LNG. Degut a la seva posició estratègica, l'illa alberga diverses companyies petrolieres: Royal Dutch Shell, Mobil, Chevron Corporation, Agip i Elf Aquitaine. Entre l'illa de Bonny i Port Harcourt hi ha servei de ferri.

## Referències

* ↑ http://www.hydrocarbons-technology.com/projects/bonny/
* ↑ http://www.nlng.com/NLNGnew/default
# Thomas Rawlings

Thomas Rawlings (Londres, 1775-1812) fou un compositor i violoncel·lista anglès.
Fill de l'organista Robert, aprengué del seu pare les primeres nocions de l'art musical, després tingué per professor a un mestre alemany, que li ensenyà piano, violí, violoncel i harmonia. Des de llavors es dedicà a la composició i a l'ensenyança de la música, hi ha figurat també com a violinista i com a violoncel·lista en algunes orquestres. Les seves primeres composicions foren publicades a Londres, i entre elles hi ha: Concerto di camera, un duet per a arpa i piano, melodies nacionals per a piano, serenates per a diversos instruments, melodies angleses…

## Referències

* ↑ Enciclopedia universal ilustradaEuropeo-Americana (en castellà). volum 49. Repr. Madrid 1908-1923. Madrid: Espasa-Calpe, 1974-1979, p. 857. ISBN 84-239-4500-6.
* ↑ Susan Wollenberg (ed.). Concert life in eighteenth-century Britain (en anglès). Londres: Routledge, 2016, p. 194. ISBN 978-1-351-57121-0.
# Patinatge de velocitat als Jocs Olímpics d'hivern de 1960 - 500 metres femenins

Als Jocs Olímpics d'Hivern de 1960 celebrats a la ciutat de Squaw Valley (Estats Units) es disputà una prova de patinatge de velocitat sobre gel sobre una distància de 500 metres en categoria femenina. Aquesta fou la primera vegada que aquesta prova participà en els Jocs Olímpics. La competició se celebrà el dia 20 de febrer de 1960 a les instal·lacions de Squaw Valley.

## Comitès participants

Participaren 23 patinadors de velocitat de 10 comitès nacionals diferents.
| Alemanya (3) Canadà (2) Corea del Sud (2) Estats Units (3) Finlàndia (2) | França (1)  Japó (3) Polònia (2) Suècia (2) Unió Soviètica (3) |

## Resum de medalles

| Or | Argent | Bronze |
| Helga Haase | Nataliya Donchenko | Jeanne Ashworth |

## Rècords

Rècords establerts anteriorment als Jocs Olímpics d'hivern de 1960.
| Rècord del món | 45.6 s | Tamara Rylova | Medeo (URS) | 11 de gener de 1955 |
| Rècord olímpic | | - | | |

## Resultats

L'alemanya Helga Haase es convertí en la primera vencedora d'aquesta prova en uns Jocs Olímics d'hivern, establint el primer rècord olímpic.
| Posició | Patinador | Temps |
| 1 | Helga Haase | 45.9 (RO) |
| 2 | Nataliya Donchenko | 46.0 |
| 3 | Jeanne Ashworth | 46.1 |
| 4 | Tamara Rylova | 46.2 |
| 5 | Hatsue Takamizawa | 46.6 |
| 6 | Klara Guseva | 46.8 |
| 6 | Elwira Seroczyńska | 46.8 |
| 8 | Fumie Hama | 47.4 |
| 9 | Doreen Ryan | 47.7 |
| 10 | Kathy Mulholland | 47.9 |
| 11 | Iris Sihvonen | 48.7 |
| 12 | Helena Pilejczyk | 48.2 |
| 13 | Françoise Lucas | 48.6 |
| 14 | Eevi Huttunen | 48.6 |
| 15 | Christina Scherling | 48.7 |
| 16 | Jeanne Omelenchuk | 49.3 |
| 17 | Margaret Robb | 50.0 |
| 18 | Sigrit Behrenz | 50.2 |
| 19 | Yoshiko Takano | 50.3 |
| 20 | Natascha Liebknecht | 51.4 |
| 21 | Kim Gyeong-Hoe | 53.2 |
| 22 | Han Hye-Ja | 53.8 |
| — | Elsa Einarsson | NF |
    RO: rècord olímpic
    NF: no finalitzà

## Referències

* ↑ «Olympedia – 500 metres, Women». [Consulta: 25 desembre 2024].
* ↑ El rècord va ser esatablert en altura (més de 1.000 metres sobre el nivell del mar) i sobre gel natural.
# Doug Sharp

Doug Sharp (Marion, 27 de novembre de 1969) és un atleta i pilot de bob estatunidenc, ja retirat, que va competir durant les dècades de 1990 i 2000.
S'inicià en l'atletisme com a saltador de perxa. També va competir en futbol americà i hoquei sobre gel. Una lesió mentre intentava classificar-se pels Jocs d'Atlanta de 1996 el va portar a iniciar-se en el bob.
El 2002 va prendre part als Jocs Olímpics d'Hivern de Salt Lake City, on va guanyar la medalla de bronze en la prova de bobs a quatre del programa de bobsleigh. Formà equip amb Brian Shimer, Mike Kohn i Dan Steele. El 2010 va disputar, sense sort, els Jocs de Vancouver.

## Referències

* 1 2 «Olympedia – Mike Kohn». [Consulta: 16 gener 2023].